На основу члана 26. Статута Градске општине Пантелеј (''Службени лист града Ниша '', број 53/17 – пречишћен текст),

Скупштина Градске општине Пантелеј на седници одржаној дана 20.12.2017. .године, донела је

**О Д Л У К У**

**О ИЗМЕНАМА И ДОПУНАМА**

**ОДЛУКЕ О ОРГАНИЗАЦИЈИ УПРАВЕ ГРАДСКЕ ОПШТИНЕ ПАНТЕЛЕЈ**

**Члан 1.**

У Одлуци о организацији Управе Градске општине Пантелеј (``Службени лист Града Ниша`` број 17/2009, 18/2017), у члану 9 додаје се нови став 3 и гласи:

``Као посебна организациона јединица у оквиру управе формира се кабинет председника општине.``

**Члан 2**

Иза члана 14 а додаје се нови члан 14 б и гласи:

``У Кабинету председника општине обављају се саветодавни и протоколарни послови, послови за односе са јавношћу и административно технички послови везани за рад председника општине.``

**Члан 3**

Члан 20 Одлуке се мења и гласи:

``Радом управе руководи начелник. Начелник управе је лице на положају.

Начелника управе поставља веће Градске општине Пантелеј, по спроведеном јавном конкурсу на период од 5 година.

Јавни конкурс из става 2 овог члана расписује Веће градске општине, најкасније 60 дана пре истека мандата наченика.

За свој рад и рад управе начелник одговара Скупштини и Већу градске општине.``

Начелник управе не може вршити јавну, професионалну и другу дужност која је неспојива са његовом функцијом.

**Члан 4**

Члан 21 Одлуке се мења и гласи:

`` За начелника управе може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ одова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит и најмање пет година радног искуства у струци.``

**Члан 5**

Иза члана 23 додају се нови чланови 23 а, 23 б, 23 в, 23 г и 23 д, и гласе:

``Члан 23 а

Начелнику управе престаје рад на положају:

1. Протеком времена на које је постављен
2. Подношењем писмене оставке
3. Ступањем на функцију у државном органу, органу аутономне покрајине или органу јединице локалне самоуправе
4. Укидањем градске општине
5. Даном навршења 65 година живота ако има најмање 15 година стажа осигурања
6. Разрешењем
7. Укидањем положаја.

Члан 23 б

Начелник се разрешава са положаја ако му престане радни однос због:

1. Правоснажне пресуде на безусловну казну затвора од најмање 6 месеци – даном правноснажности пресуде
2. Коначног решења којим му је изречена дисциплинска казна престанка радног односа
3. Коначног решења којим му је одређена оцена ``не задовољава`` на ванредном оцењивању
4. Спровођења иницијативе за разрешење на основу мере јавног објављивања препоруке за разрешење које изрекне Агенција за борбу против корупције или градског заштитника права грађана
5. Других разлога предвиђених општим прописима о раду којим се уређује престанак радног односа независно од воље запосленог и воље послодавца
6. Два пута, без обзира на редослед оцена, решењем буде одређена оцена `` не задовољава``.

Члан 23 в

Престанак рада на положају утврђује се решењем Већа градске општине, у року од 8 дана од дана наступања разлога због којих је рад на положају престао.

Против решења жалба није допуштена али се може покренути управни спор.

Члан 23 г

Начелнику управе коме је престао рад на положају из разлога утврђених у члану 23 а тачка 1, 2 и 7 ове одлује, има право да код послодавца буде распоређен на друго радно место за које испуњава услове.

Уколико не постоји радно место на које може бити распоређен, начелник управе има право на накнаду плате у трајању од три месеца у висини коју је имао у време престанка рада на положају, из разлога утврђених чланом 23 а тачка 1 и 7 ове одлуке.

Право на нканду плате из претходног става овог члана може се изузетно продужити до три месеца, уколико у том периоду службеник стиче право на пензију.

Право на накнаду плате престаје пре истека рока од три месеца заснивањем радног односа или стицањем права на пензију према прописима о пензијском и инвалидском осигурању.

Захтев за остваривање права из става 2 овог члана службеник упућује Већу градске општине најкасније у року од 15 дана од дана престанка рада на положају, с тим да се право остварује од наредног дана од дана престанка рада на положају.

Право из става 2.овог члана начелник управе остварује и у случају укидања градске општине код органа који је преузео надлежност укинуте градске општине.

Члан 23 д

Уколико начелник управе није постављен или није у могућности да обавља дужност дуже од 30 дана, Веће ће поставити вршиоца дужности – службеника који испуњава услове утврђене за радно место начелника, који ће обављати послове начелника управе најдуже три месеца, без спровођења јавног конкурса.

Уколико начелник управе није постављен, јавни конкурс за попуњавање положаја се оглашава у року од 15 дана од постављења вршиоца дужности.

У случају да се јавни конкурс не оконча постављењем на положај, статус вршиоца дужности може се продужити најдуже још три месеца.``

**Члан 6**

Иза члана 52 Одлуке додаје се члан 52 а и гласи:

``Члан 52 а

Радни однос у управи градске општине заснива се, по правилу, на неодређено време.

Радни однос се може засновати на одређено време у случају:

1. Замене привремено одсутног заспосленог, до његовог повратка
2. Привремено повећаног обима посла, који постојећи број запослених не може да изврши, најдуже на 6 месеци у току једне календарске године
3. На радним местима у кабинету Председника општине, док траје његов мандат
4. Ради учешћа у припреми или реализацији одређеног пројекта, најдуже до завршетка пројекта
5. Ради обуке приправника за време трајања приправничког стажа.

Радни однос на одређено време у случајевима из тачке 1, 2, 3, и 4 заснива се без јавног конкурса.

Радни однос на одређено време не може да прерасте у радни однос на неодређено време, осим приправнику кад положи државни стручни испит.``

**Члан 7**

У члану 53 став 1 се мења и гласи:

``О правима, обавезама и одговорности службеника из радног односа одлучује начелник управе решењем, сагласно закону којим се уређује општи управни поступак.``

**Члан 8**

Иза члана 53 Одлуке додају се нови чланови 53 а, 53 б и 53 в и гласе:

``Члан 53 а

На решење из става 1 члана 53 службеник има право жалбе у року од 8 дана од дана пријема решења.

Жалба се подноси Жалбеној комисији градске општине.

Жалбена комисија одлучује и о жалбама учесника интерног и јавног конкурса.

Члан 53 б

Жалбена комисија је дужна да по жалби одлучи у року од 15 дана од дана пријема.

Против одлуке Жалбене комисије може се покренути управни спор.

Члан 53 в

Жалбену комисију образује Веће градске општине.

Састав, делокруг и начин рада Жалбене комисије уређује се Пословником о раду.``

**Члан 9**

Ова Одлука ступа на снагу наредног дана од дана објављивања у ``Службеном листу Града Ниша``.

Број: 80-3 /17-01

Датум: 20.12.2017.

**СКУПШТИНА ГРАДСКЕ ОПШТИНЕ ПАНТЕЛЕЈ**

**ПРЕДСЕДНИК**

Срђан Нешић